# Nerea Rodríguez i Rodríguez

Nerea Rodríguez i Rodríguez (Gavà, 7 de febrer de 1999) és una cantant catalana, coneguda per la seva participació a Operación Triunfo 2017.

## Biografia

Nerea Rodríguez va néixer el 8 de febrer de 1999 a Gavà. Des de petita va experimentar amb la música i va començar a cantar. Amb set anys va formar part de l'Aula de Música Soler, de Pastora Soler, i també va complementar la seva formació vocal amb classes de piano, guitarra, llenguatge musical, cultura musical moderna i orquestra. Anys més tard va formar-se en les diferents disciplines del teatre, cant i dansa, on destacava a les obres musicals per la seva veu i interpretació.
Amb 14 anys es va presentar a les audicions a cegues del programa de Telecinco, La Voz Kid, on finalment no va ser seleccionada.
Amb 18 anys, el 2017, es va presentar al càsting d'Operación Triunfo a Barcelona. Va aconseguir passar totes les fases del càsting i va participar en la Gala 0 del programa, en què va aconseguir ser seleccionada per entrar al programa. Va arribar fins a la Gala 10, on va ser eliminada contra Agoney en una de les votacions més ajustades del programa.
Després del programa va realitzar una gira d'OT 2017 per nombroses ciutats de l'Estat espanyol, omplint estadis i pavellons. L'últim concert va ser el 28 de desembre de 2018 i va tenir l'oportunitat de presentar-hi el seu primer senzill per primera vegada.
Ha participat a Pasapalabra en qualitat de convidada en quatre programes, tres d'ells a l'agost de 2018 per promocionar l'obra de teatre La llamada on interpreta el paper de María Casado des de maig de 2018.
Al maig de 2019 es va estrenar UglyDolls, pel·lícula de dibuixos animats en la qual hi va posar veu a la protagonista. El 2019 va ser la protagonista del musical Aladdin a Barcelona, que compaginava amb la seva participació a La Llamada. Aquell mateix any va doblar al fada padrina de la pel·lícula Playmobil.
El 2021 va quedar en segona posició en la vuitena temporada de Tu cara me suena.
Al Festival de la Cançó d'Eurovisió 2021 va ser membre del jurat professional de l'Estat espanyol, juntament amb Samantha, Antonio Hueso, María Peláe i David Santisteban.

## Trajectòria televisiva
### Televisió

Televisió :
| Any | Programa | Cadena | Observacions |
| 2014 | La voz kids | Telecinco | Concursant - Eliminada |
| 2017 - 2018 | Operación Triunfo 2017 | La 1 | Concursant - 9ª expulsada |
| 2018 | Operación Triunfo 2018 | La 1 | Convidada |
| 2018; 2019; 2020 | Pasapalabra | Telecinco i Antena 3 | Convidada |
| 2019 | La mejor canción jamás cantada | La 1 | Concursant amb Raoul Vázquez i convidada |
| 2019 | Trabajo temporal | La 1 | Convidada amb Agoney |
| 2020 - 2021 | Tu cara me suena | Antena 3 | Concursant - 2ª |

## Discografia
### Senzills

* 2018: «Y ahora no»
* 2019: «Tu segunda opción»
* 2019: «Noche de paz»

### EP

* 2019: Diciembres (acústic)

### Senzills promocionals

* 2019: «Por Ti» (amb Raoul Vázquez com a BSO de la pel·lícula Terra Willy: Planeta Desconegut)
* 2019: Banda sonora de Playmobil: la pel·lícula

## Doblatge i teatre
### Doblatge

Doblatge :
| Any | Pel·lícula | Personatge | Director |
| 2019 | Terra Willy: planeta desconegut | Willy | Eric Tosti |
| 2019 | UglyDolls | Moxy | Kelly Asbury |
| 2019 | Playmobil: La pel·lícula | Fada Padrina | Lli DiSalvo |

### Teatre

Obres de teatre :
| Any | Obra | Personatge | Director |
| 2018-actualitat | La llamada | María Casado | Javier Ambrossi i Javier Calvo |
| 2019 | Aladdin | Jasmine | |

## Referències

* ↑ «Nerea Rodríguez pisó su primer escenario en 'La Voz Kids' y ahora siente 'La Llamada'» (en castellà). Telecinco, 11-05-2018. [Consulta: 9 març 2019].
* ↑ Venys, Mikel. «Nerea se convierte en la novena expulsada de 'Operación Triunfo 2017'» (en castellà). Bekia, 08-01-2018. [Consulta: 9 març 2019].
* ↑ Molina, Berto. «Todas las fechas de la gira de 'Operación Triunfo 2017'» (en castellà). El Confidencial, 15-03-2018. [Consulta: 9 març 2019].
* ↑ «OT 2017 cerró (ahora sí) su gira con emotividad, madurez y sin el gran número de Amaia» (en castellà). Vertele, 29-12-2018. [Consulta: 9 març 2019].
* ↑ «La actuación musical de Nerea Rodríguez: canta su primer single ‘Y ahora no’ en directo». Telecinco, 04-01-2019. [Consulta: 9 març 2019].
* ↑ «Nerea Rodríguez ('OT 2017') pone voz a la protagonista de la película de animación 'UglyDolls'» (en castellà). Revista Hola, 13-11-2018. Arxivat de l'original el 2020-10-01. [Consulta: 9 març 2019].
* ↑ «Nerea Rodríguez (‘OT 2017’) salta al musical de “Aladdín” como Jasmine» (en castellà). El Televisero, 27-02-2019. [Consulta: 9 març 2019].
* ↑ «Nerea Rodríguez, de 'OT' 2017, lanza un nuevo proyecto de... ¡cine!» (en castellà), 04-07-2019. Arxivat de l'original el 2021-12-06. [Consulta: 18 març 2021].
* ↑ «Nerea Rodríguez anuncia su nuevo proyecto después de 'Tu cara me suena'» (en castellà), 10-01-2021. [Consulta: 18 març 2021].
* ↑ RTVE.es. «Eurovisión 2021 | Así es el jurado español en el Festival» (en castellà), 23-05-2021. [Consulta: 27 maig 2021].
* ↑ Pecino, Manuel. «Nerea Rodríguez ('OT 2017') publica su primer single el 16 de novembre» (en castellà). Fórmula TV, 10-11-2018. [Consulta: 9 març 2019].
* ↑ Piña, Juan Carlos. «Nerea Rodríguez vuelve a la carga con "Tu segunda opción"» (en castellà), 10-04-2019. [Consulta: 18 març 2021].
* ↑ «Nerea Rodríguez nos regala "Noche de Paz"» (en castellà), 24-12-2019. [Consulta: 18 març 2021].
* ↑ Piña, Juan Carlos. «Nerea Rodríguez lanza su primer EP en acústico: 'Diciembres'» (en castellà), 31-12-2019. [Consulta: 18 març 2021].
* ↑ 20Minutos. «Nerea y Raoul, de 'OT', ponen voz y música a la película 'Terra Willy: Planeta Desconocido'» (en castellà). 20minutos.es - Últimas Noticias, 12-04-2019. [Consulta: 8 juliol 2019].
* ↑ FormulaTV. «Nerea ('OT 2017') interpretará la canción principal de "Playmobil: La Película" y doblará al Hada Madrina» (en castellà). formulatv.com - Últimas Noticias, 05-07-2019. [Consulta: 5 juliol 2019].